Apr 22,2015
మైక్రోమాక్స్‌ నుంచి కాన్వస్‌ స్పార్క్‌
                న్యూఢిల్లీ : ప్రముఖ దేశీయ మొబైల్‌ తయారీ కంపెనీ మైక్రోమాక్స్‌ తాజాగా మార్కెట్లోకి కాన్వస్‌ స్పార్క్‌ 3జి స్మార్ట్‌ఫోన్‌ను విడుదల చేసింది. దీని ధర రూ.4,999గా నిర్ణయించింది. తొలుత ఈ మొబైల్‌ను కేవలం స్నాప్‌డీల్‌లో మాత్రమే విక్రయిస్తున్నట్లు ప్రకటించింది. వారం తర్వాత రిటైల్‌ మార్కెట్లో విక్రయాలకు ఉంచుతామని మైక్రోమాక్స్‌ సిఇఒ వినీత్‌ తనేజా పేర్కొన్నారు. ప్రతి ఏడాది 7 కోట్ల మంది భారతీయులు తమ స్మార్ట్‌ఫోన్లను అప్‌గ్రేడ్‌ చేసుకుంటున్నారన్నారు. స్పార్క్‌ 900 మెగాహెడ్జ్‌, 2100 మెగాహెడ్జ్‌ల 3జికి మద్దతు చేస్తుంది. 1.3 గిగాహెడ్జ్‌ క్వార్డ్‌కోర్‌ ప్రాసెసర్‌, 4.7 అంగుళాల క్యూహెచ్‌డి డిస్‌ప్లే, 1జిబి ర్యామ్‌ దీని ప్రత్యేకతులగా ఉన్నాయి. 2000 ఎంఎహెచ్‌ బ్యాటరీ, 32 జిబి మెమోరీ విస్తరణ, ఆండ్రాయిడ్‌ లొల్లిపొప్‌ ఆపరేటింగ్‌ సిస్టమ్‌లతో దీన్ని అభివృద్ధి చేశారు.
మీ స్నేహితులకు రికమెండ్ చెయ్యండి